## Odluka o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1993.

### NN 35/1993 (26.4.1993.), Odluka o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1993.

# REPUBLIČKI FOND MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju članka 6. točke 10. i članka 28. Statuta Republičkog fonda
mirovinskog i invalidskog osiguranja individualnih poljoprivrednika Hrvatske("Narodne
novine", br. 58/90 i 21/92) Upravni odbor Republičkog fonda mirovinskog
i invalidskog osiguranja individualnih poljoprivrednika Hrvatske, na sjednici
održanoj 20. travnja 1993, donosi

## ODLUKU

### o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1993.

1. Pri utvrdivanju prava na zaštitni dodatak uz mirovinu koji se prema
Statutu Republičkog fonda mirovinskog i invalidskog osiguranja individualnih
poljoprivrednika Hrvatske, osigurava korisnicima mirovine, smatrat će se
da ni korisnik mirovine ni članovi njegova kućanstva nemaju drugih prihoda
dovoljnih za uzdržavanje;

a) ako im prihod ostvaren na osnovi radnog odnosa (plaća, naknade, mirovine
i dr.), ne prelazi 9.585.- HRD mjesečno po članu kućanstva, ili

b) ako im osnovica iz dohotka od poljoprivredne djelatnosti (katastarski
prihod) ne prelazi 1047.- HRD godišnje po članu kućanstva ili

c) ako im dohodak od obavljanja samostalnih djelatnosti, kao i drugi
prihod od imovine i prihod podložan porezu (ostali dopunski prihod) ne
prelazi 3174. - HRD godišnje po članu kućanstva. Prihod ostvaren izvan
radnog odnosa povremenim ili privremenim radom, prihod ostvaren od iznajmljivanja
soba, pružanja usluga i prehrane turistima, kao i prihod koji supružnik
korisnika ostvari u kućnoj radinosti, izjednačuje se s prihodom ostvarenim
na osnovi radnog odnosa.

2. Ako korisnik mirovine i članovi njegova kućanstva, imaju istodobno
prihode po raznim osnovama iz točke 1. ove odluke, visina prihoda se utvrđuje
tako da se prihod podijeli i to prihod pod

a) sa 95,85, prihod pod

b) sa 10,47, prihod pod

c) sa 31,74 i ako im zbroj količnika prelazi 100, smatra se da korisnik
mirovine ima drugih prihoda dovoljnih za uzdržavanje.

3. Pri utvrđivanju prava na zaštitni dodatak uz mirovinu primjenom cenzusa
prihoda, ostvarenih na osnovi radnog odnosa ti se prihodi dijele na korisnika
mirovine, njegova supružnika, djecu i roditelje koje korisnik i njegov
supružnik uzdržavaju. . Ako je supružnik korisnika mirovine zaposlen u
inozemstvu kod inozemnog poslodavca ili se tamo bavi samostalnom djelatnošću,
smatra se, da korisnik mirovine ima drugih prihoda dovoljnih za uzdržavanje.

4. Pri utvrdivanju visine prihoda kućanstva korisnika mirovine u smislu
točke 1. ove odluke, uzima se:

a) kao prihod ostvaren na osnovi radnog odnosa prosječna mjesečna svota
plaće, naknada i drugih primanja iz radnog odnosa, izračunata po svim efektivnim
primanjima (isplatama), ostvarenim u prethodnoj godini, a za mirovine -
mjesečna svota mirovine ostvarena u mjesecu prosincu prethodne godine,
odnosno u odgovarajućem mjesecu tekuće godine u kojima je član kućanstva
ostvario pravo na mirovinu;

b) kao katastarski prihod - osnovica iz plaće od poljoprivredne djelatnosti
iz prethodne godine;

c) kao ostali dopunski prihod - osnovice za plaćanje doprinosa iz plaće
i poreza iz prethodne godine.

5. U cenzus prihoda kućanstva korisnika mirovine uzima se i dio katastarskog
prihoda od suvlasničkog dijela poljoprivrednog imanja, odnosno sunasljedničkog
dijela neraspravljene ostavine, koji po nasljednom pravu pripada članu
kućanstva bez obzira na to koristi li se suvlasničkim, odnosno sunasljedničkim
dijelom kao i dio prihoda od suvlasničkog. odnosno sunasljednićčg dijela
druge imovine.

6. Pri utvrdivanju cenzusa prihoda ne uzimaju se u obzir privremena
ili stalna oslobođenja i olakšice pri plaćanju doprinosa od plaće i poreza
građana, osim za zgrade koje korisnicima službe za stanovanje. Prihod koji
je oslobođen doprinosa ili poreza uzima se u obzir na osnovi idealno utvrđene
porezne osnovice.

7. Ako neki od korisnika obiteljske mirovine ispunjavaju, a drugi ne
ispunjavaju uvjete za priznanje prava na zaštitni dodatak, u smislu odredaba
ove odluke, žaštitni će se dodatak prethodno donijeti prema članku 87.
Statuta bivše Zajednice poljoprivrednika, kao da svi korisnici ispunjavaju
uvjete, pa se tako određeni dijelovi isplaćuju onim članovima obitelji
koji ispunjavaju uvjete. Jednako će se postupiti i u slučaju kada korisnici
obiteljske mirovine, kojima pripada pravo na zaštitni dodatak uz mirovinu,
žive odvojeno.

8. Ova odluka stupa na snagu osmoga dana nakon objave u "Narodnim
navinama", a primjenjivat će se od 1. siječnja 1993.

Klasa: 141-13/93-01/1397

Urbroj : 343-99-01/93-6

Zagreb, 20. travnja 1993.

Predsjednik Upravnog odbora Republičkog fonda

mirovinskog i invalidskog osiguranja individualnih poljoprivrednika
Hrvatske

**dr. Stjepan Blažinkov, v. r.**

Odluka, NN 35/1993-660